གས་ཀྱིས་བྱིན་གྱིས་བརླབས་
ལ། ཨོྃ་བ་སུ་དྷ་ར་ཧཱུཾ་སྭཱ་ཧཱ། ཞེས་ལན་ཉེར་གཅིག་ཏུ་དབུལ་ལོ། །བརྩེགས་གཏོར་གྱིས་ཆོག
འདིས་ནི་ནོར་བསྒྲུབ་ཏུའང་འགྱུར་རོ། །
སྤྱི་དོན་གསུམ་པ་རླུང་གི་གནས་དང་འབྲེལ་བའི་མན་ངག་ནི། ཤེས་པ་རྒོད་ན་མཐུན་
གཤོལ་ཁར། འཁོར་བའི་ཉྭ་ཐུན་རྩེ་ནས་སླར་ལོག་ནས། སྙིང་གའི་ཧཱུྃ་ལ་ཐིམ་པ་སྟེང་རླུང་
མནན་ལ་ཤེས་པ་གཏད་ལ་སྒོམ། ཆགས་པ་སྐྱེ་ཞིང་ཐིག་ལེ་འཛག་ན་འཁོར་བའི་ཧྲི་དེ་ཉིད་སྙིང་
གའི་ཧྲོ་གི་ཞབས་ནས་ཐིམ་པར་བསམ་ཞིང་། འོག་རླུང་བསྡམས་ལ་ཤེས་པ་ཧྲི་ལ་གཏད་དེ་
སྒོམ། བར་ཆད་བསྲུང་ཞིང་དངོས་གྲུབ་ཉེ་བར་འདོད་ན། སྒྲུབ་པ་མ་འཇིག་ཁར། བླ་མ་དཀོན་
མཆོག་དང་དགེ་འདུན་ལ་བསྙེན་བཀུར་ཞིང་གུས་པ་བྱས་ལ། བདག་སྒྲུབ་པ་ཞིག་བགྱིད་པས་
དེ་ལ་བར་ཆད་མི་འབྱུང་བར་དངོས་གྲུབ་མྱུར་དུ་འགྲུབ་པའི་ཕྱིར་སྨོན་ལམ་གདབ་པར་ཞུ་
འཚལ་བྱས་ལ། གཏོར་མ་དང་བྱིན་རླབས་སྔགས་མདུད་ལ་སོགས་པ་བྱའོ། །
དོན་གསུམ་པ་སྤྱོད་ལམ་གྱིས་ཇི་ལྟར་སྐྱོང་བ་ནི། དུས་དང་གནས་སྐབས་ཐམས་ཅད་
གཙང་སྦྲ་ལྷུར་བྱ། སྟན་དང་སྒ་ལ་སོགས་པ་སྔས་སུ་མི་གཞུག རང་གི་ཉལ་བའི་སྟེང་དུ་ལྷམ་
བསྐལ་བ་དང་། སྐྲད་པ་རྒྱག་པ་ལ་སོགས་པའི་འོག་ཏུ་མི་སྡང་། ཤེས་རབ་ཀྱི་ལྷ་སྒྲུབ་པ་སྤྱི་བོའི་
དམ་ཚིག་ཡིན། དེ་རྣམས་ལ་བསྲུང་ན། བསོད་ནམས་ལ་ཡང་གནོད། སྤྱིར་སྡིག་པ་མི་དགེ་བ་
637

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐམས་ཅད་སྤང་། ཁྱད་པར་དུ་རྫུན་སྤང་། ཆོས་ཡིག་འབྲུ་གཅིག་ལ་ཡང་གུས་པར་བྱ། དུང་ལ་
སོགས་པ་དེ་བཞིན་གཤེགས་པའི་མཚན་ལ་མི་འགོང་ངོ༌། །ཤང་སྐུའི་རྗེས་འབྲང་སུམ་པ་བརྩེ་
བས། དབྱངས་ཅན་ཞལ་གཟིགས་ཚིག་གི་གཏེར་མངའ་བ། །རྩོད་པའི་ངག་གྲུབ་དེ་ལས་བརྒྱུད་
པའི་སློབ། །བཞི་བ་གཏུགས་ཤིང་ཞལ་གདམས་ཐོན་པ་དམར། །རང་གཞན་དོན་དུ་རྒྱ་སྟོན་
གྲུབ་པ་རྒྱལ། །བློ་གསལ་དེ་ཡིས་བསྐུལ་ནས་ཡེ་གེར་བཀོད། །དེ་དགོས་འགྲོ་ཀུན་ཕྱོགས་ལས་
རྒྱལ་བའི་ངག །དྲི་མེད་དབང་ཕྱུག་ཐོབ་ནས་བརྟན་གྱུར་ཅིག །སློབ་དཔོན་གྱི་རྗེས་སུ་གསོལ་བ་
གདབ་པ་ནི། རིག་པ་འཛིན་པ་དགོངས་སུ་གསོལ། དབབ་པར་མཛད་དུ་གསོལ། བརྟན་པར་
བཞུགས་སུ་གསོལ། ཅེས་གསོལ་བ་གདབ་བོ། །དགེའོ།། །།
༈ རྒྱ་གར་སྐད་དུ། མ་རི་སྭ་ར་སྭ་སྟི། ཨ་ལངྒ་ར་མཱ་ལ་ན་མ། བོད་སྐད་དུ། ཚངས་
པའི་བུ་མོ་དབྱངས་ཅནམ་ལ་བསྟོད་པ་རྒྱན་གྱིས་ཕྲེང་བ་ཞེས་བྱ་བ། སྒྲ་དབྱངས་ལྷ་མོ་དབྱངས་
ཅན་མ་ལ་ཕྱག་འཚལ་ལོ། །རིན་ཆེན་སྐྱེད་མོས་ཚལ་གྱི་མཚོ་འགྲམ་གང་། །དྲི་མེད་ནོར་བའི་
ལྗོནཤིང་ཕྲེང་བ་ཅན། །ཤེལ་གྱི་ལྕུག་ཕྲན་འཁྲི་ཤིང་གཞོན་ནུས་འཁྱུད། །ཕན་ཚུན་ཡལ་ཁའི་
ལག་པས་འཐེན་པ་འདྲ། །གསེར་གྱི་མེ་ཏོག་རྣམས་ནི་མགོ་ལྕོག་ལྡེམ། །གཡུ་ཡི་བུང་བ་གླུ་ལེན་
འཕུར་ཞིང་ལྡིང་། །ངང་བའི་རྒྱལ་བོ་མཐའ་ཡས་རྫ་རྔ་རྡུང་། །བཞད་དཀར་མགྲིན་རིང་རྣམས་ནི་
གསུང་སྙན་སྒྲོག །མྱོས་པའི་ཁུ་བྱུག་ཟབ་མོ་གླིང་བུ་སྐྱུར། །ནགས་ཀྱི་བྱིའུ་སྣ་ཚོགས་པི་ཝང་
སྒྲོག །ཆུ་བྱ་མཐའ་དག་དགའ་ཞིང་རྣམ་པར་འཕྱོ། །སྤུ་སྡུག་རི་དྭགས་རྣམས་ནི་རྒྱུག་ཅིང་
མཆོང་། །དྲགས་པའི་གླང་ཆེན་ཕྱོགས་རྣམས་ཀུན་ཏུ་འགྱིང་། །ལྷ་ཕྲུག་གཞོན་ནུའི་ཚོགས་
རྣམས་སྒྱུ་རྩལ་རྩེ། །རི་དྭགས་མིག་ཅན་རྩེད་མོ་གླུ་གར་བྱེད། །དྲང་སྲོང་འཇིགས་མེད་དུ་མ་
638

༄༅། །བཀའ་འབུམ་ཐོར་བུ་བཞུགས་སོ། །
:
བསམ་གཏན་མཛད། །ཧ་རི་ཙན་དན་ལྗོན་པའི་གྲིབ་བསིལ་དང་། །ལི་ཤིའི་མེ་ཏོག་གུར་གྱི་ལྡིང་
ཁང་ཅན། །རིན་ཆེན་ནེའུ་གསིང་མཐིང་གའི་དབུས་མཐོ་བར། །ཟླ་བ་ནོར་བུའི་རྡོ་ལེབ་ཕྱོགས་
བཅུར་བཀྲམ། །པདྨ་དཀར་བོའི་ཕྲེང་བ་འཁྲིགས་པའི་གཞིར། །བཾ་ཡིག་ལས་བྱུང་ཆུ་སྐྱེས་
དཀར་བོ་ནི། །དཀར་འཇམ་ཡངས་པའི་འདབ་མ་འབུམ་ཕྲག་ཅན། །གེ་སར་རྒྱས་པའི་འོད་ཟེར་
ཕྱོགས་བཅུར་དགོད། །དེ་དབུས་ཨ་དཀར་ལས་བྱུང་རི་བོང་ཅན། །དཀྱིལ་འཁོར་ཡོངས་སུ་
རྫོགས་པའི་སྟེང་ཉིད་དུ། །རང་སེམས་ཧྲཱིཿདཀར་ཡོངས་སུ་གྱུར་པ་ལས། །སྐད་ཅིག་ཚངས་
པའི་བུ་མོར་གྱུར་ལ་འདུད། །སྐུ་མདོག་ངང་བའི་བུ་མོ་ལྟ་བུར་དཀར། །ཞལ་རས་དྲི་མེད་ཟླ་བ་
ཤར་བ་བཞིན། །སྨིན་འཁྱུགས་རི་མོ་བྲིས་པའི་རྣམ་པ་ཅན། །དབྱངས་ཅན་ལྷ་མོ་བདག་གིས་
འགྲུབ་པར་མཛོད། །སྤྱན་གཉིས་ཨུཏྤལ་མཐོན་མཐིང་རྣམ་པར་བཀྲ། །ཟུར་མིག་སྐར་མདའ་
གཡོ་བས་ཐམས་ཅད་འགུགས། །མཁུར་ཚོས་དཀར་དམར་མདངས་གསལ་སྙིང་དུ་སྡུག །
དབྱངས་ཅན་ལྷ་མོ་བདག་གིས་འགྲུབ་པར་མཛོད། །མགུལ་བའི་འགྱིང་བག་མཐོ་རིས་སྒེག་མོ་
བཞིན། །དཀར་འཇམ་གཞོན་ཤ་རྒྱས་པའི་ཕྱག་གཡོན་ན། །རབ་མཛེས་དྲི་ཟའི་པི་ཝང་རྣམ་པར་
བཀྲ། །དབྱངས་ཅན་ལྷ་མོ་བདག་གིས་འགྲུབ་པར་མཛོད། །ལྷུན་གྲུབ་བདེ་བའི་འདུ་བྱེད་ཆགས་
པ་ཡིས། །ཕྱག་གཡས་རིན་ཆེན་གདུ་བུའི་སྐྲ་ལྡནམ། །སོར་མོའི་སྒྲ་ཡིས་རྒྱུད་མངས་འགྱིང་ཞིང་
སྒྱུར། །དབྱངས་ཅན་ལྷ་མོ་བདག་གིས་འགྲུབ་པར་མཛོད། །ནུ་མ་དཀར་ཟླུམ་མཁྲང་ཞིང་མཐོ་ལ་
རྒྱས། །གང་གིས་རེག་ན་བདེ་བ་ཐམས་ཅད་སྟེར། །པྲ་ཞིང་སྟ་ཟུར་ལྡེམ་པའི་སྐེད་སྐབས་ཅན། །
དབྱངས་ཅན་ལྷ་མོ་བདག་གིས་འགྲུབ་པར་མཛོད། །དཀར་འཇམ་བདེ་བའི་འདུ་བྱེད་ཆགས་
པའི་ཞབས། །ཞོ་འཐུང་བྱིས་པ་དྲེགས་པའི་རྣམ་པ་ཅན། །ཅུང་ཟད་ཙོག་པུ་ཆགས་པའི་འདུག་
སྟངས་ཅན། །དབྱངས་ཅན་ལྷ་མོ་བདག་གིས་འགྲུབ་པར་མཛོད། །རིང་རྒྱས་ཡིད་འཕྲོག་ལྷས་མ་
639

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མེ་ཏོག་ཅན། །མིག་སྨན་རི་ལ་ཟླ་བ་འཛེག་པ་བཞིན། །ཐོར་ཅོག་ནོར་བུས་མཛེས་སོ་ཟུར་ཕུད་
ལ། །དབྱངས་ཅན་ལྷ་མོ་བདག་གིས་འགྲུབ་པར་མཛོད། །སྙན་གོང་ཨུཏྤལ་རྨ་བྱ་ལྟ་བུར་མཛེས། །
སྙན་ལྟག་ཅོད་པན་མདོངས་སྒྲོ་ལྟ་བུར་སྤྲས། །ཉི་ཟླའི་འོད་འཕྲོག་གཡུ་རྣའི་འོད་འཕྱང་མ། །
དབྱངས་ཅན་ལྷ་མོ་བདག་གིས་འགྲུབ་པར་མཛོད། །ནོར་བུའི་མགུལ་རྒྱན་རྒྱུ་སྐར་བཀྲམ་པ་
བཞིན། །གདུ་བུ་ཕུན་ཚོགས་འཐབ་པའི་ཆར་སྡོད་ཅན། །དོ་ཤལ་ངང་བའི་ཕྲེང་བ་འཕུར་ལྡིང་
བྱེད། །དབྱངས་ཅན་ལྷ་མོ་བདག་གིས་འགྲུབ་པར་མཛོད། །སྒོམ་པས་འཇིགས་མེད་སེངྒེའི་ང་
རོ་སྒྲོག །གཞན་སྡེ་ཕམ་བྱེད་འབྲུག་གི་ང་རོ་ཅན། །ནམ་མཁར་མི་ཤོང་དྲིལ་ཆེན་སྒྲ་དབྱངས་མ། །
དབྱངས་ཅན་ལྷ་མོ་བདག་གིས་འགྲུབ་པར་མཛོད། །ཤེས་བྱའི་དཀྱིལ་འཁོར་མ་ལུས་ཐུགས་སུ་
ཆུད། །ཚད་མེད་སྙིང་རྗེའི་དབང་གིས་ཀུན་ལ་བརྩེ། །སྨྲ་མཁས་འདོད་པ་རྣམས་ཀྱི་ལྷ་ཡི་ལྷ།
དབྱངས་ཅན་ལྷ་མོ་བདག་གིས་འགྲུབ་པར་མཛོད། །འཇིག་རྟེན་དབང་བོའི་ཚེམས་དཀར་མྱུ་གུ་
མས། །རབ་ཏུ་འཐོན་པའི་ན་ཆུང་པད་དཀར་ཅན། །སྙིང་རྗེའི་ཆུ་སྐྱེས་རྒྱས་པའི་བདག་ཉིད་མ། །
དབྱངས་ཅན་ལྷ་མོ་བདག་གིས་འགྲུབ་པར་མཛོད། །བློ་གསལ་ཀུན་དགའ་འཆད་པའི་ཤེས་རབ་
བདག་ལ་སྩོལ། །རྒོལ་བ་ཀུན་འཇོམས་རྩོད་པའི་ཤེས་རབ་བདག་ལ་སྩོལ། །སྙན་དངགས་ཀུན་
ཤེས་རྩོམ་པའི་ཤེས་རབ་བདག་ལ་སྩོལ། །དེ་ལྟར་བདག་གིས་ལྷ་མོ་ཁྱེད་ལ་གསོལ་བ་བཏབ་པ་
ཡིས། །རབ་དཀར་དགེ་བས་ཚེ་རབས་ཀུན་ཏུ་བདག་ཅག་རྣམས། །ལྟ་བས་མི་ངོམས་དབྱངས་
ཅན་དགའ་བའི་ཞབས་པད་ལ། །མགོ་བོ་བཏུད་ནས་དགྱེས་པའི་ཕྱག་གིས་འཛིན་པར་ཤོག །
ཅེས་བྱ་བའི་བསྟོད་པ་འདི་ནི་བྱང་ཕྱོགས་ཀྱི་རྒྱུད་དུ་བྱུང་བ་སྙན་དངགས་ཀྱི་མཁན་པོ་དབྱངས་
ཅན་དགའ་བས་བགྱིས་སོ།། །།
640

། །བཀའ་འབུམ་ཐོར་བུ་བཞུགས་སོ། །
༼ཛ༽
༈ ངག་དབང་ལྷའི་བུ་མོ་དབྱངས་ཅན་མ་ལ་ཕྱག་འཚལ་ལོ། །པདྨ་དཀར་དང་ཟླ་དཀར་
གདན་སྟེང་རབ་དཀར་ལྷ་མོ་སྤྲིན་ལྟར་དཀར་བ་ལྟ་བུར་དཀར་བའི་གོས་ཅན་ངང་བའི་བུ་མོ་
ཡིད་འཕྲོག་མ། །ལྷས་མ་མཛེས་ལྡན་རབ་མཛེས་རྨ་བྱའི་མདོངས་མཛེས་ལྟ་བུར་དབྱིབས་མཛེས་
སྐུ་སྟོད་མཛེས་པར་ཁེབས་པའི་བུ་མོ་སྒེག་པའི་རྣམ་པ་ཉིད། །གཙུག་རྒྱན་འོད་ཀྱིས་ཟླ་འོད་
འཕྲོག་ཅིང་ཉི་འོད་སྐྱེངས་བྱས་མདངས་འོད་གཞན་དག་འོད་མེད་མཛད་པའི་ན་ཆུད་ཟུར་ཕུད་
ལྔ་བ་ཅན། །སྐྲ་མཚམས་ཕྲེང་བ་གསེར་ཕྲེང་ནོར་བུའི་འོད་ཕྲེང་ཅན་ཁྱོད་གང་ལ་བཞུགས་ལ་
རིང་ནས་འབོད་དོ་བདག་ལ་བཞིན་རས་བསྟན་དུ་གསོལ། །ཨུཏྤལ་ལྟར་བཀྲ་བཀྲ་བའི་དར་དང་
དང་བའི་ནོར་བུས་སྙན་གྱི་གོང་རྒྱན་རྒྱན་གྱི་མཆོག་གྱུར་གསེར་མཆོག་སྙན་ཆས་ལེགས་པར་
མཛེས། །ཟླ་ལྟར་བཞིན་ལེགས་ལེགས་པའི་སྨིན་མ་དཀྱུས་རིངས་སྤྱན་གྱི་འཛུམ་བྱེད་བྱེད་པོའི་
བུ་མོ་ཟུར་མིག་མདའ་ནི་འཕེན་ལ་མཁས། །དཀར་དམར་མཁུར་འཛུམ་འཛུམ་པའི་མདངས་
གསལ་གསལ་བའི་ཚེམས་དཀར་དཀར་བའི་ཐགས་བཟང་བཟང་བའི་ཡིད་ཅན་དྲང་སྲོང་རྣམས་
ཀྱང་ཆགས་བྱེད་མ། །བཞིན་སྡུག་བུ་མོ་མོ་མཆོག་དཔལ་འཛིན་འཛིན་མའི་རྒྱན་ཁྱོད་གང་ལ་
བཞུགས་ལ་རིང་ནས་འབོད་དོ་བདག་ལ་ཤེས་རབ་བསྩལ་དུ་གསོལ། །དུང་དཀར་འཁྱིལ་བའི་
མགུལ་མཛེས་རྣམ་སྒེག་འབར་བའི་རིན་ཆེན་ཕྲེང་བ་བཀྲ་ཞིང་རྣམ་དཀར་དཔུང་བ་གསེར་གྱིས་
གདུ་བུས་ཅི་ཡང་མཛེས། །མཛེས་ཤིང་དཀར་ཟླུམ་མངོན་པར་མཁྲང་བའི་ནུ་འབུར་རྒྱས་པ་
མངོན་པར་མཐོང་ན་ཐུབ་པ་རྣམས་ཀྱང་སེན་མོ་འགུལ་བར་རྩོམ་བྱེད་ན། །ན་ཆུང་ཤ་འཇམ་ཡིད་
འོང་མ་ཁྱོད་སུ་ཡི་སྙིང་སྡུག་ཡིད་འཛིན་མ་ལགས་འོན་ཀྱང་སྲེད་ལྡན་བྱིས་པ་འཁོར་བའི་ཡུལ་
མིན་མ། །མ་ལུས་ལུས་ཅན་དགའ་བའི་ཉམས་ལྡན་མངོན་དགའ་མ་ཁྱོད་གང་ན་བཞུགས་ལ་
641

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རིང་ནས་འབོད་དོ་བདག་ལ་ཟུར་མིག་མཛད་དུ་གསོལ། །དཀར་འཇམ་རིང་རྒྱས་གཞོན་ཤ་
ཆགས་པའི་ཕྱག་ནི་ཕྱག་གདུབ་འོད་ཀྱིས་རྒྱས་ཤིང་སོར་མོ་རྣམས་ནི་སོར་གདུབ་དཔལ་གྱིས་
རྣམ་པར་བཀྲ། །རྣམ་བཀྲའི་པི་ཝང་ཅུང་ཟད་བསྒྱུར་དུས་དགའ་མ་ཐམས་ཅད་དུས་དག་
འདེམས་ཤིང་མཆོད་སྦྱིན་བརྒྱ་བའང་ཁྱོད་ཉིད་མཆོད་ཕྱིར་ཡིད་ཀྱིས་འོང་། །ཡིད་འོང་དོ་ཤལ་
སིལ་སིལ་སྒྲོག་བྱེད་ནོར་བུའི་སྐ་རགས་རིན་ཆེན་སྙན་ཆ་ཆ་ཤས་ཕྲ་བཀོད་བཀོད་ལེགས་རྣམས་
ཀྱིས་མདངས་མཛེས་གསལ། །མདངས་གསལ་གསེར་གྱི་ཞབས་གདུབ་འཁྲོལ་བའི་ཞབས་པད་
ཅན་ཁྱོད་གང་ལ་བཞུགས་ལ་རིང་ནས་འབོད་དོ་ཞབས་གཉིས་སྤྱི་བོར་གཞག་ཏུ་གསོལ། །ཚེར་
ཚེར་འཕྲོ་བའི་ནོར་བུའི་གདེངས་ཅན་ཀླུ་ཡི་མཛེས་མས་འོག་གི་ཕྱོགས་ནས་ནོར་བུའི་སྣོད་
བཟུང་ཆུ་ཐིགས་ཟེགས་མའི་མཆོད་ཡོན་འབུལ། །ཁྲོལ་ཁྲོལ་རིན་ཆེན་གདུ་བུའི་སྒྲ་འབྱིན་ལྷ་
མིན་བུ་མོས་རྒྱབ་ཀྱི་ཕྱོགས་ནས་བུང་བུའི་སྒྲ་ལྡན་རིན་ཆེན་མེ་ཏོག་ཆར་བ་འབེབས། །ཐུལ་ཐུལ་
འབྱུང་བའི་བདུག་པའི་སྤྲིན་ཕུང་མཛེས་པ་ཐོགས་ནས་གློག་ཕྲེང་ལྟར་མཛེས་རིག་འཛིན་དགའ་
མས་ཁྱོད་ཀྱི་གཡས་ནས་ལྷས་མ་ལྷ། །ལྷག་ལྷག་འབར་བའི་ཉི་ཟླ་ལ་སོགས་སྣང་བ་བཟུང་
མཁའ་སྤྱོད་ན་ཆུང་ཟླ་བཞིན་མ་རྣམས་ཁྱོད་ཀྱི་གཡོན་ན་ཟུར་མིག་གཡོ། །ཆིལ་ཆིལ་ངད་ཀྱིས་
སྟོང་གསུམ་ཁྱབ་པའི་དྲི་བཟང་སྤྲོ་ལྡན་དྲི་ཟའི་སྒེག་མོ་དྲི་ཞིམ་མ་རྣམས་ཁྱོད་ཀྱི་མདུན་ན་
འཛུམ་དཀར་སྟོན། །ཡང་ཡང་པུས་བཙུགས་གསེར་གྱིས་སྣོད་ནས་བཟའ་བཏུང་མཆོག་འདྲེན་
འདོད་ལྷའི་བཞོན་པར་གསེར་མདོག་ཅན་རྣམས་གསེར་གཡུའི་རྒྱན་ཆ་སིལ་སིལ་སྒྲོག །སྐྱུར་
སྐྱུར་གླུ་སྐད་མགྲིན་པ་བསྡེབས་ནས་སྙན་པར་སྒྱུར་བྱེད་ཚངས་པའི་བུ་མོ་མགྲིན་སྙན་མ་རྣམས་
ཁྱོད་ཀྱི་ཟུར་གྱི་འགྱིང་ཞིང་ལྡིང་། །འདར་འདར་བུང་བ་ལྟ་བུའི་གར་བྱེད་སིལ་སྙན་གདུ་བུའི་
གནོད་སྦྱིན་མཛེས་མ་རོལ་གར་རྩེ་བས་ཁྱོད་ཀྱི་ཕྱོགས་རྣམས་ཀུན་ནས་མཛེས། །རབ་ཆགས་
642

༄༅། །བཀའ་འབུམ་ཐོར་བུ་བཞུགས་སོ། །
༼རྗ
སྒེག་པའི་གོམ་ཚུགས་ཀྱིས་འགྲོ་ནུ་འབུར་སྟོན་པའི་རྔ་ཡབ་ལ་སོགས་མཛེས་མ་མཐའ་དག་ཁྱོད་
དྲུང་འཁོར་ཕྱིར་བུ་ནུ་ནུ། །གཞན་ཡང་ལྷ་དང་ལྷ་མིན་ལ་སོགས་ཆེ་བར་མངོན་རློམ་གྲགས་པ་
མཐའ་ཡས་ཁྱོད་ཉིད་ཁྱོད་དང་བསྟོད་པའི་སྒྲ་དབྱངས་འུ་རུ་རུ། །དེ་དབུས་ཁྱོད་ནི་སེངྒེའི་སྒྲ་
དང་འབྲུག་གི་སྒྲ་ཆེན་བུང་བའི་མགུར་དང་ཚངས་པའི་དབྱངས་སྟོན་པི་ཝང་སྦྲེང་བ་ལྷང་ལྷང་
ལྷང་། །དེ་སླད་གག་ཀྱང་ཕྱོགས་ལས་རྣམ་རྒྱལ་སྨྲ་མཁས་འདོད་པས་སྨྲ་བའི་དབང་ཕྱུག་མེད་
དམ་ལྷ་མོའི་སྙིང་བོ་འབོད་དོ་དྷཱི་དྷྭ་ཧཱུཾ། །དེ་ལྟར་ཀུན་ཏུ་ལྷ་མོ་ཁྱོད་བསྟོད་ན། །ཚེ་རབས་ཀུན་
ཏུ་ཁྱོད་ཀྱིས་དགོངས་པར་ངེས། །དེ་ཕྱིར་ཀུན་ཏུ་སྨྲ་མཁས་འདོད་པ་ཡིས། །དུས་རྣམས་ཀུན་ཏུ་
ཁྱོད་ཉིད་བསྟོད་པར་བྱ། །བསྟོད་པ་དབྱངས་ཅན་གྱི་མགུལ་རྒྱན་ཞེས་བྱ་བ། པནྜི་ཏ་ཕྱོགས་
ཐམས་ཅད་ལས་རྣམ་པར་རྒྱལ་བའི་ལྷས་སྦྱར་བ་རྫོགས་སོ། །ཤུབྷཾ།། །།
1:|: ཀ 1:|
643

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།